Na osnovu člana 118. Zakona o radu (“Sl.FBiH” broj: 26/16, 89/18, 23/20, 49/21 i 44/22), člana 5. Odluke o obavezi dostavljanja informacije o namjeri pokretanja postupka prijema novih zaposlenika u javnim preduzećima i javnim ustanovama, čiji je osnivač ili suosnivač Grad Tuzla („Sl.glasnik Grada Tuzla“ br. 8/25), člana 30. i 101. Statuta Javne zdravstveno-nastavne ustanove Dom zdravlja „Dr Mustafa Šehović“ Tuzla broj: 04-1773-1/23 od 27.03.2023 godine, na prijedlog Direktora Ustanove, Upravni odbor Javne zdravstveno-nastavne ustanove Dom zdravlja „Dr Mustafa Šehović“ Tuzla na sjednici održanoj dana 09.07.2025.godine, *d o n o s i*

**P R A V I L N I K**

**O IZMJENAMA I DOPUNAMA PRAVILNIKA O RADU- I DIO**

**Član 1.**

Ovim Pravilnikom vrši se izmjena i dopuna Pravilnika o radu – I dio (prečišćeni tekst) broj 04-2388-1/24 od 29.03.2024 godine i Pravilnika o izmjenama i dopunama Pravilnika o radu - I dio broj: 01-3792-1/25 od 11.06.2025 godine (u daljem tekstu: Pravilnik).

**Član 2.**

Član 13a. se mijenja i novi tekst glasi:

„ Nakon utvrđivanja potrebe za prijem novih radnika u skladu s članom 13. ovog Pravilnika,

Ustanova je dužna bez odlaganja, a najkasnije u roku od 3 (tri) dana od dana donošenja odluke o

zapošljavanju, dostaviti informaciju osnivaču, putem Službe za ekonomski razvoj, poduzetništvo i

poljoprivredu Grada Tuzle (u daljem tekstu: Služba), o namjeri pokretanja postupka prijema novih

radnika.

Informacija o namjeri pokretanja postupka prijema novih radnika mora da sadrži podatke o broju

radnika koje Ustanova namjerava zaposliti, da li su radna mjesta na koja se vrši zapošljavanje

predviđena sistematizacijom radnih mjesta, podatke o potrebnim finansijskim sredstvima i na koji

način su obezbjeđena sredstva za nova zapošljavanja.

Ukoliko se postupak prijema novih radnika vrši putem prijava na javne pozive/konkurse za

korištenje dostupnih fondova za podršku u zapošljavanju, Ustanova je dužna uz informaciju dostaviti

primjerak prijave na pomenuti javni poziv/konkurs.“

**Član 3.**

U članu 14. stav 1. se mijenja i novi tekst glasi:

„ Prijem u radni odnos novih radnika vrši se nakon provedene procedure obaveznog javnog

oglašavanja putem javnog konkursa ili javnog oglasa u jednom dnevnom listu.“

**Član 4.**

Član 15. se mijenja i novi tekst glasi:

„ Prijem u radni odnos bez provedene procedure obaveznog javnog oglašavanja, uz dostavljanje

informacije Službi iz člana 13 a. ovog Pravilnika, izvršit će se u slučaju:

1. prijema u radni odnos na određeno vrijeme, najduže do 6 (šest) mjeseci, jednokratno u toku jedne kalendarske godine za konkretno radno mjesto;
2. prijema u radni odnos na određeno vrijeme po programima zapošljavanja javnih službi za zapošljavanje, koji se provode u skladu sa Zakonom o posredovanju u zapošljavanju i socijalnoj sigurnosti nezaposlenih osoba;
3. prijema u radni odnos na određeno vrijeme, najdalje do 12 (dvanaest) mjeseci ukupno za konkretno radno mjesto za vrijeme proglašenog stanja prirodne ili druge nesreće ili epidemije zarazne bolesti u kantonu, kao i za vrijeme vanrednog stanja u Federaciji Bosne i Hercegovine, proglašenog od strane nadležnih institucija.

Prijem u radni odnos bez provedene procedure obaveznog javnog oglašavanja, za koje ne treba dostavljati informaciju Službi iz člana 13 a. ovog Pravilnika, izvršit će se u slučaju:

1. otkaza ugovora o radu sa ponudom izmijenjenog ugovora o radu, ukoliko radnik za to novo radno mjesto ispunjava uslove u pogledu stručne spreme i radnog iskustva, osim izmjene u pogledu trajanja ugovora o radu;
2. prijema u radni odnos po osnovu konkursa za izbor kandidata za specijalizacije u skladu sa posebnim propisima;“.

**Član 5.**

Član 15a. se mijenja i novi tekst glasi:

„Postupak prijema radnika će se izvršiti u skladu sa sistematizovanim, a nepopunjenim radnim mjestima, utvrđenim Pravilnikom o radu III dio (unutrašnja organizacija i sistematizacija radnih mjesta).

Direktor Ustanove je odgovoran za donošenje odluke o zapošljavanju novih radnika shodno raspoloživim sredstvima za finansiranje predmetnog zapošljavanja, s tim da ne ugrozi likvidnost i finansijsku stabilnost Ustanove.“

**Član 6.**

Sve ostale odredbe Pravilnika koje nisu pretrpjele izmjene, ostaju i dalje na snazi.

**Član 7.**

Pravilnik o izmjenama i dopunama Pravilnika o radu stupa na snagu danom donošenja.

JAVNA ZDRAVSTVENO-NASTAVNA USTANOVA

DOM ZDRAVLJA “Dr Mustafa Šehović” TUZLA

Broj: 01-4535-1/2025.

Tuzla, 09.07..2025.godine

PREDSJEDNIK

UPRAVNOG ODBORA,

/Asja Kravić, dipl.pravnik/

Pravilnik o izmjenama i dopunama Pravilnika o radu I dio, objavljen je na Oglasnoj ploči Ustanove dana 09.07.2025. godine.